KIRJALLINEN KYSYMYS P-1746/00 esittäjä(t): José Ribeiro e Castro (UEN) komissiolle. Itävaltaa koskevat sanktiot ‐ komission raportti.



Virallinen lehti nro 089 E , 20/03/2001 s. 0078 - 0079



KIRJALLINEN KYSYMYS P-1746/00 esittäjä(t): José Ribeiro e Castro (UEN) komissiolle (25. toukokuuta 2000) Aihe: Itävaltaa koskevat sanktiot komission raportti Äskettäin julkistettujen tietojen mukaan Itävallan kansleri Wolfgang Schuessel on pyytänyt komissiota laatimaan seikkaperäisen raportin Itävallan tilanteesta, etenkin Euroopan unionissa päätetyistä ja toteutetuista Itävaltaan kohdistuvista sanktioista. Kyseisen raportin pitäisi valmistua ennen Santa Maria da Feirassa 19.20. kesäkuuta pidettävää Eurooppa-neuvoston kokousta. Tosiasia on, että mainitut sanktiot sekä niiden niin tosiseikkoihin kuin oikeudellisiin näkökohtiin nojaavat perustelut ovat äärimmäisen epäjohdonmukaisia joissakin yhteyksissä on sanottu, että ne koskevat vain Itävallan ja 14 jäsenvaltion keskinäisiä suhteita. Kuitenkin huippukokouksissa sekä käytännön toiminnan kannalta muissa tärkeissä EU:n toimielinten ja neuvoston korkean tason kokouksissa sattuneet häiriöt, jotkin Euroopan parlamentin enemmistöpäätökset ja se tosiasia, että itse neuvoston puheenjohtaja eikä kukin jäsenvaltio erikseen 14 jäsenvaltiosta kahdenkeskisten suhteiden nojalla ilmoitti sanktioista osoittavat, että kyse on kiistämättä unionin ja sen toimintaa koskevasta politiikasta. Perussopimuksissa tätä koskeva kehys on varsin selkeä, ja se on määritelty Euroopan unionista tehdyn sopimuksen 6 artiklan 7 kohdassa. Samaisen sopimuksen 7 artiklan 1 kohdassa on todettu, että komission on yksi EU:n elimistä, jolla on valtuudet raportoida ja ehdottaa tarpeellisiksi katsomiaan toimia. Yleinen näkökanta on ollut että kyse on unionin laajentamisesta eikä sen supistamisesta sekä perusoikeuksien vahvistamisesta eikä niiden romuttamisesta. Lisäksi kaikkien tulee noudattaa perustamissopimuksia, sillä niiden rikkomisella tai niiden noudattamatta jättämisellä voi olla ainoastaan arvaamattoman laajoja haitallisia seuraamuksia, kuten historian kulku on osoittanut kansainvälisiä kiistoja selvitettäessä. Perustamissopimusten noudattaminen itse asiassa oikeusvaltioperiaatteen olennaisia tekijöitä, joita itse Euroopan unionin, sen elinten ja jäsenvaltioiden on noudatettava mahdollisimman tarkasti (SEU 6 artikla 1 kohta). Aikooko komissio perustamissopimusten ja oikeusvaltioperiaatteen mukaisesti vastata Itävallan kanslerin Wolfgang Schuesselin pyyntöön laatia seikkaperäinen raportti Itävallan tilanteesta 19.20. kesäkuuta 2000 pidettävään Eurooppa-neuvoston kokoukseen mennessä? Romano Prodin komission puolesta antama yhteinen vastaus kirjallisiin kysymyksiin P-1746/00 ja P-1823/00 (3. elokuuta 2000) Kuten komissio on toistanut vastauksessaan useisiin parlamentin jäsenten kysymyksiin, 14 jäsenvaltion hallitusten Itävallan hallituskoalitiota koskevat kahdenväliset toimenpiteet eivät liity EU:n perustamisesta tehtyyn sopimukseen tai EY:n perustamissopimukseen, eikä niillä ole vaikutusta yhteisön lainsäädännön nojalla yhdenkään jäsenvaltion oikeuksiin ja velvoitteisiin. Komissio on myös useaan otteeseen toistanut aikovansa edelleen valvoa perustamissopimuksissa esitettyjä määräyksiä ja arvoja, joille unioni perustuu. Komissio vahvistaa jälleen päätöksensä jatkaa tätä työtä. Kuten arvoisa parlamentin jäsen tietää, nyt on tarkoitus laatia jäsenvaltioiden pyynnöstä raportti, jossa selvitetään, miten Itävallan hallitus noudattaa unionin yhteisiä arvoja. Raportin laativat kolme Euroopan ihmisoikeustuomioistuimen presidentin nimeämää henkilöä.